
Puspusang labanan ang mga pasistang 
opensiba ng rehimeng Arroyo 


ilit na itinatago ni Arroyo at 
p:: kanyang mga kriminal na 

alipures ang kanilang duguang 
kamay sa harap ng malawakang 
pagkundena sa loob at labas ng 
bansa sa mga ekstrahudisyal na pa- 
mamaslang at pagdukot sa mga ak- 
tibista at iba pang kumakalaban sa 
kanyang rehimen. Saman- 
tala, habang itinatang- 
gi ng militar na sila ang 
nasa likod ng pamamas- 
lang, patuloy naman ni- 
lang binibigyang-katwiran 
ang mga atake sa mga 
progresibong pwersa sa pau- 
lit-ulit na pagsabing si- 
la'y mga “komunista” A 
at “kaaway ng estado.” 

Higit pa nga- 

yong pinapas- Mb A 
pasan ang pa- SIY 
sistang panunu- 
pil at paglalatag ng pasis- 
tang makinarya ng estado. 
Nais ni Arroyo na lahatang- 
panig na gapiin ang mga demokra- 
tiko at progresibong pwersa, supilin 
ang mga pagtutol at lipulin ang la- 
hat ng humahamon sa kanyang ka- 
pangyarihan. 


y 


Mula pa nang maluklok sa po- Mo A> 
pay” 


Mga tampok 
sa isyung ito... 


AFP ang nasa likod 
ng pamamaslang-- 


Melo, Alston PAHINA 5 


der ang bogus, bulok at mapaniil 
na rehimen, inilarga na nito ang 
"todo-todong gera” laban sa mga 
rebolusyonaryo at progresibong 
pwersa. Inilunsad nito noong 2001 
ang Oplan Bantay Laya (OBL), 
isang planong “counter-insurgency” 

Mga tagumpay ng 
kilusang kababaihan 
PAHINA 8 


na kinatatampukan ng pagtugis at 
pagpatay sa mga lider at myembro 
ng ligal na demokratikong kilusan 
at mga pinagsususpetsahang su- 
musuporta sa rebolusyon. Sa harap 
ng patuloy pa ring paglakas ng re- 
bolusyonaryong kilusan at pagtu- 
tol sa rehimen, lalo nitong pinaba- 
ngis ang bagong bersyon ng 
N OBL at pinaigting ang kampa- 
nya ng pampulitikang pama- 
maslang. 

Kinastigo ng Alston 
Mission ang rehimeng 
Arroyo sa pagbabansag 
nitong “kaaway ng es- 
tado” ang mga ligal na 
progresibong pwersa, at ini- 

ugnay iyon sa 

nagaganap na pa- 

mamaslang sa 

mga aktibista. Sa ka- 

bila nito, patuloy si Ar- 

royo at kanyang mga upisyal 
sa gayong pagbabansag. 

Ang mga armadong 

/ tauhan ng AFP at PNP ay 


sa UN ipinaiilalim sa pang-ideo- 


lohiya at pampulitikang in- 
doktrinasyong isinasagawa ng 
mga punong pasista at gurong kle- 
riko-pasista ng Malakanyang at AFP. 


Ilitaw at palayain 
si Leo Velasco 
PAHINA 10 


Idinidikdik sa utak ng mga sundalo 
at pulis na walang pagkakaiba ang 
mga armadong rebolusyonaryo at 
mga di armadong aktibista, at kung 
gayo'y kapwa sila target ng kanilang 
mga armadong bira. Masahol pa, da- 
hil di magapi ng mga sandatahang 
pwersa ng estado ang mga arma- 
dong rebolusyonaryong pwersa, ang 
pangunahing target ng kanilang pa- 
mamaslang at pasistang atake ay 
ang mga pinagsususpetsahang su- 
musuporta sa armadong pakikibaka 
at ang mga kumikilos sa larangang 
ligal at parlamentaryo. 

Kaugnay at kaalinsabay nito, 
pinapaspasan ng rehimeng Arroyo 
ang iba't ibang “ligal na opensiba” 
upang tahasang siraan, intrigahin 
at takutin ang mga hayag at ligal 
na progresibong partido at organi- 
sasyon at pagkaitan sila ng pu- 
wang at layang epektibong makala- 
hok sa ligal at parlamentaryong la- 
rangan ng pakikibaka. Kaugnay ni- 
to ang walang tigil na paglalatag 
ng mga pasistang batas at pagpa- 
pasahol ng mga mapanupil na para- 
an ng paghahari. 

Sa kanilang “ligal na opensi- 
ba,” pilit na iniuugnay ng pasis- 
tang rehimeng Arroyo at ng AFP 
ang mga progresibong pwersa sa 


rebolusyonaryong armadong kilu- 
san upang bigyang-katwiran at ila- 
tag ang mga kundisyon para sila ay 
gawing target ng pasistang pang- 
aatake, panunupil at pamumuksa. 

Kabilang din sa mga “ligal na 
opensiba” ang “calibrated preemp- 
tive response,” ang patakarang no 
permit, no rally, ang muling pagbu- 
buhay sa Batas Pambansa 880 ng 
pasistang diktadurang Marcos, ang 
EO 464 at ipinalit ditong Memoran- 
dum Circular 108, ang National ID 
System, ang mala-batas militar na 
Presidential Proclamation 1017 at 
kasabay nitong mga General Order. 
Ninais din sana ni Arroyo na mag- 
pataw ng batas militar noong Pe- 
brero 2006 subalit iniatras niya ito 
dahil sa kawalan ng sapat na supor- 
ta. 

Naipasa at napirmahan na ni- 
tong Marso 6 ang “batas kontra-te- 
rorismo” na pormal nang nagbibi- 
gay ng ligal na basbas sa iba't 
ibang paraan ng pagyurak sa kara- 
patang-tao at karapatang sibil. Sa 
katunayan, halos kapangyarihang 
batas militar na ang nilalaman ni- 
to. 

Tanging ang pagbabago sa kon- 
stitusyon ("chacha") na lamang 
ang kailangan ni Arroyo para ganap 


Nilalaman 


na finstitusyunalisa ang mga 
patakarang pasista at maka-im- 
peryalista. Asahang iraratsada ito 
ni Arroyo pagkatapos ng eleksyon 
sa Mayo. 

Ngayong nalalapit ang elek- 
syon, paspasang pinatitindi ng 
Malakanyang ang "ligal na opensi- 
ba” sa mga progresibong partido. 
Tuluy-tuloy na pinag-iinitan ang 
mga ito ni National Security Advi- 
ser Norberto Gonzales, pinararata- 
ngang mga “prente ng mga komu- 
nista” at walang sawang ginigipit. 

Bukod sa armadong rebolusyo- 
naryong kilusan, itinuturing ng re- 
himeng Arroyo na isa sa pinakama- 
lalaking sagka sa patuloy na pagha- 
hari nito ang mga progresibong 
partidong tulad ng Bayan Muna, 
Anakpawis at Gabriela Women's Par- 
ty. Di natitinag ang mga ito sa pa- 
ngunguna sa mga eleksyon para sa 
party-list sa Kongreso at nagsisilbi 
silang matatag at epektibong haligi 
ng mga anti-Arroyong pwersa di la- 
mang sa Kongreso kundi maging sa 
parlamento ng lansangan. 

Ang pag-iibayo at paglawak ng 
mga ekstrahudisyal na pamamas- 
lang, "ligal na opensiba” at iba 
pang pasistang pang-aatake ng re- 
himen at mga galamay nito ay hin- 
di palatandaan ng tunay na lakas. 
Katunayan, pawang palatandaan 
ang mga ito ng pagkakasukol at 

Editoryal: Puspusang labanan ang 


desperasyon ng naghaharing rehi- 
pasistang opensiba ni Arroyo 


men sa harap ng napakalakas at 
napakalawak na galit at paglaban 
ng mamamayan. 

Kailangang puspusan at walang 
tigil na labanan ng rebolusyona- 
ryong kilusan, ng mga patriyotiko 
at demokratikong partido at orga- 
nisasyon at ng buong sambayanan 
ang mga pasistang opensiba ng 
naghaharing rehimen. Kailangang 
pursigidong labanan ang rehimen 
hanggang sa tuluyang maibagsak 
at maparusahan si Arroyo at ang 
pangunahin niyang mga kasabwat 
at tagapagpatupad ng mga pasista 
at teroristang krimen. JAB 


Malakanyang, AFP, determinadong sipain 


Ang Ang Bayan ay inilalabas sa wi- ang mga progresibong partido 


kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

AFP ang nasa likod 

ng pamamaslang 

Sagot ng Bayan sa Melo Commission 
Tagumpay ng kababaihan 
Pananalanta ng pasistang estado 
Kadre ng Partido sa Leyte, pinaslang 
Ilitaw at palayain si Leo Velasco 

Ka Bel, nakakulong pa rin 
Mangingisda, biktima ng pulis 
Ordinaryong Moro, biktima ng AFP 
Matatagumpay na opensiba ng BHB 
Balita 


Malakanyang, AFP, determinadong sipain 
ang mga progresibong partido sa Kongreso 


inagamit ng rehimeng US-Arro- 
G: ang lahat ng ligal at ekstra- 

ligal na paraan upang mahadla- 
ngan ang muling pagtatagumpay ng 
mga progresibong partido sa darating 
na eleksyon at tuluyang maisara sa kani- 
la ang makipot nang larangan ng pakiki- 


bakang ligal at parlamentaryo. 


Labis na nangangamba ang re- 
himen na lalo pang lalawak ang na- 
abot na suporta ng mga progresi- 
bong partido at darami ang kina- 
tawan nila sa Kongreso. Sukdulan 
ang takot ni Arroyo na magiging 
ibayong epektibong pwersa ang 
mga ito sa pakikipaglaban ng ma- 
mamayan at sa kilusan para patal- 
sikin siya sa poder. 

Mahigpit at malawakan ang ko- 
ordinasyon sa lahat ng antas ng 
AFP at PNP upang tiyakin ang pag- 
papatupad ng mga plano ng rehi- 
meng US-Arroyo laban sa mga 
progresibong partido. Hindi na ito 
bago, kung tutuusin. Ngunit nga- 
yon, garapalan nitong ginagamit 
ang lahat ng yunit ng AFP at PNP. 
Ipinatutupad nito ngayon ang pla- 
nong nilalaman ng mga dokumen- 
tong “Special SOT Project: Counter 
Party-list at the Barangay Council 
(12 months implementation)” at 
“CPP-NPA-NDPF Party list Operations 
for 2004 Elections.” 


AFP kontra Bayan Muna atbp. 

Puspusan ngayon ang panggi- 
gipit ng militar sa mga progresi- 
bong partido tulad ng Bayan Muna, 
Anakpawis, Gabriela Women's Party 
at Kabataan Party. 

Nakakonsentra ang mga opera- 
syon ng AFP sa 305 lunsod at sen- 
trong bayan. Kabilang sa kanilang 
operasyon ang pag-aresto sa mga 
lider at organisador ng mga progre- 
sibong partido na pinalalabas ni- 
lang mga “kadre ng PKP.” Pinagba- 

sa 


ba- 
walan nila 
ang mga tao 
na sumama sa 
mga rali at 
protesta na 
inilulunsad 
ng mga 
progresi- 
bong grupo. Ks 
Bukod sa 
mga ito, @ 
naglulun- 
sad ang AFP ng samutsaring opera- 
syon upang hadlangan ang na- 
ngangampanya ng mga progresi- 
bong partido at kandidato, kabi- 
lang ang pananakot sa mamama- 
yan, panggigipit sa mga nagkakam- 
panya at pagpapatuloy ng kampa- 
nya ng pamamaslang. 

Taliwas sa umano'y pagiging 
nyutral ng militar sa eleksyon, taha- 
sang isinasaad sa mga dokumento 
na aktibong palalahukin ang mga 
pwersa ng AFP sa “larangan ng laba- 
nang pampulitika” (political warfare 
arena)” laban sa binabansagan ni- 
lang mga “kakampi ng PKP at BHB.” 

Nagsasagawa rin ng “counter-or- 
ganizing” o pagbubuo ng mga hu- 
wad na grupong ipantatapat sa mga 
progresibong partido. Sisikapin ni- 
lang guluhin ang isip ng mamama- 
yan kaugnay ng mga isyung dala ng 
mga demokratikong organisasyon 
gamit ang mga kontra-rebolusyona- 
ryo at anti-komunistang partido at 
grupo. Tahasang sinabi sa mga do- 
kumento ng AFP na dapat ikampa- 


nya ng mga pwersang militar ang 
mga “kaibigang” partidong tulad ng 
Akbayan, ABA-AKO, COOP-NATCO, 
Akapin, TUCP at iba pa. Bukod sa 
mga ito, ikinakampanya rin ng AFP 
ang mga masugid na pasista at an- 
tikomunistang ANAD at AKSA. 
Gagamitin din ang mga tau- 
han ng AFP upang mangam- 
panya at dagsang bumoto 
para sa kanilang mga 
.. piniling partido 
@ at kandidato. 
Maramihang pi- 
narehistro ang mga sundalo sa mga 
presinto sa mga baryong saklaw ni- 
la sa kanayunan at kalunsuran kung 
saan malakas ang mga progresibong 
partido. 


Militarisasyon sa mga balwarte 
ng mga kalaban sa pulitika 

Mula Nobyembre 2006, mahigit 
250 sundalo na ang ipinakat ng AFP 
sa 27 barangay ng mga manggaga- 
wa at maralita sa National Capital 
Region (NCR) kung saan ipinagpa- 
palagay na malakas ang mga progre- 
sibong partido. Ang mga pwersa ng 
AFP na kabilang sa mga sinanay sa 
Civil-Military Operations ay pinamu- 
munuan ni Lt. Col. Ricardo Visaya. 

Ayon kay Maj. Gen. Benjamin 
Dolorfino, pinuno ng AFP NCR Com- 
mand, ipinakat nila ang mga yunit 
militar doon upang labanan ang 
mga progresibong partido at orga- 
nisasyon, pati na ang mga taga- 
pagtaguyod ng karapatang-tao. 
Tahasang pasista ang idineklarang 
layunin ng AFP na supilin ang mga 
nagpapalaganap sa mga komunidad 
ng “kultura ng rebelyon, paglaban 
sa gubyerno at parlamento ng lan- 
sangan.” 

Sa Metro Manila, nakapakat na 
ang mga yunit militar sa mga bara- 
ngay ng Parola, Isla Puting Bato at 

Del Pan sa Tondo at sa mga bara- 
ngay ng Sta. Mesa sa Maynila: sa 
mga barangay ng Commonwealth, 
Payatas at Bagong Silang sa Que- 
zon City: gayundin sa maraming 
barangay sa Caloocan (City. May 
mga ulat na rin na pumwesto ang 
mga yunit militar sa mga komuni- 
dad ng maralitang lunsod sa Cebu, 
Davao at iba pang mga panguna- 
hing syudad. 

Kasabay ng paggala ng militar, 
lumalaganap din sa mga lugar na 
ito ang pananakot sa mamamayan. 
Dumarami na rin ang mga kaso ng 
iligal na pang-aaresto at detensyon 
at iba pang paglabag sa karapa- 
tang-tao. Tampok ang kaso ni Al- 
berto Corbes, isang kasapi ng Ba- 
yan Muna (BM) na hinarang ng mga 
sundalo noong Pebrero 26 sa Paya- 
tas at binantaang papatayin kung 
patuloy niyang ikakampanya ang 
BM. Makalipas ang tatlong araw, 
winasak ng di nakilalang mga lala- 
ki ang pinto ng kanyang bahay at 
pinagbabato siya. 

Nagsasagawa ng mga tsek- 
poynt sa Payatas at nagbabahay- 
bahay ang mga tim ng sundalo sa 
mga tahanan ng mga kasapi ng 
Kabataan Party. Tatlong kabataan 
na ang ipinatawag at inimbestiga 
sa detatsment ng militar hinggil 
sa kanilang mga aktibidad sa pu- 
rok. 

Sa mga barangay sa Negros, pa- 
tuloy na hinaharas ng mga pwer- 
sang militar at bandidong RPA-ABB 
ang mga lider at myembro ng BM, 
Anakpawis, Gabriela Women's Party 
at Kabataan Party. 

Ganitong-ganito rin ang gina- 
gawa ng mga pwersa ng militar sa 
libu-libong barangay sa kanayu- 
nan, laluna kung saan malakas ang 
rebolusyonaryong kilusan at ang 
mga progresibong partido at orga- 
nisasyon. 


Taktikang diskwalipikasyon 
Nakasaad rin sa nabanggit na 
mga dokumento ng AFP bilang 

Kontra Daya, babantayan ang eleksyon 


BINUO nitong Pebrero 23 ang Kontra Daya, isang grupong nagdekla- 
rang magbabantay laban sa pandaraya sa eleksyon ngayong Mayo. 
Nanguna sa pagbubuo ng Kontra Daya si dating Vice President Teofis- 
to Guingona. Kinabibilangan din ito ng mga kinatawan ng Ecumenical 
Bishops Forum, Computer Professionals Union, Concerned Artists of 
the Philippines, TxtPower, Doctors and Nurses for Clean and Credible 
Elections, Sinag, Bayan, UP Academic Employees Union, Agham at Al- 
liance of Concerned Teachers. 

Ayon sa Kontra Daya, may kakayahan ang rehimeng Arroyo na gu- 
mawa ng malawakang pandaraya sa Mayo dahil may hawak itong rekur- 
so, at may kasaysayan ito ng pandaraya at malakas na motibo para ri- 
to. Magbabantay ang Kontra Daya laban sa paggamit ng pondo at re- 
kurso ng gubyerno, ng pondong galing sa sugal at mga iligal na akti- 
bidad at sa paggamit sa AFP at pulisya para pakialaman ang eleksyon. 


AFP, Arroyo nasa likod ng pagkandidato ni Palparan 


MASUGID na sinuportahan nina AFP Chief of Staff Gen. Hermogenes 
Esperon at Presidential Legal Counsel Sergio Apostol ang deklarasyon 
ni dating Maj. Gen. Jovito Palparan na tumakbo sa darating na elek- 
syon. Sinabi ni Esperon na sana nga ay manalo si Palparan bilang 
kandidato sa sistemang party-list, at momobilisahin niya ang mga 
sundalo para protektahan ang mga boto ng berdugo ni Arroyo. Bina- 
tikos naman ni Apostol ang mga tumututol sa pagtakbo ni Palparan 
dahil “kwalipikado si Palparan” at walang pagbabawal sa kanyang tu- 
makbo. 

Si Palparan ay posibleng tumakbo bilang nominado ng anti-komu- 
nistang ANAD. Samantala, inianunsyo rin ng isa pang pasista, si Na- 
tional Security Adviser Norberto Gonzales na kakandidato siya sa pag- 
kakongresista ng ikalawang distrito ng Bataan. 


isang mayor na porma ng panggigi- 
pit ang pagsasampa ng mga kaso 
ng diskwalipikasyon laban sa mga 
progresibong partido. 

Dalawang magkahiwalay na ka- 
so para sa diskwalipikasyon ang 
naisampa na sa COMELEC laban sa 
BM, Anakpawis at Gabriela Wo- 
men's Party. Dalawang nakataluk- 
bong na bayarang testigo mula sa 
Nueva Ecija ang ginamit ng AFP 
para ituro sina Bayan Muna Rep. 
Satur Ocampo at Teddy (Casifo, 
Anakpawis Rep. Rafael Mariano at 
Gabriela Women's Party Rep. Liza 
Maza bilang umano'y utak sa pag- 
paslang sa kanilang mga asawa. 


Pakana ito ng Inter-Agency Legal 
Action Group na pinamumunuan ni 
National Security Adviser Norberto 
Gonzales at Justice Secretary Raul 
Gonzalez para matali sa ganitong 
mga asunto ang naturang mga par- 
tido at hindi sila epektibong maka- 
pangampanya a 

Inatasan din ni Arroyo ang ba- 
gong hirang niyang Presidential 
Legal Adviser na si Sergio Apostol 
na makipagsabwatan sa AFP sa 
pagsasampa sa COMELEC ng mara- 
mi pang kaso laban sa mga progre- 
sibong partido upang matanggal 
ang akreditasyon ng BM, Anakpa- 
wis at Gabriela Women's Party. [EB 

Ulat nina Melo at Alston 


Ang AFP ang nasa likod ng serye 


ng ekstrahudisyal na pamamaslang 


Partido Komunista ng Pilipinas 


Pebrero 28, 2007 


positibong punto sa ulat ng Melo Commission at sa mga 
panimulang resulta ng pagsisiyasat ng Alston Mission 
sa serye ng ekstrahudisyal na pamamaslang sa bansa. 


Dowsiibong pumo ng Partido Komunista ng Pilipinas ang mga 


Ang dalawang magkahiwalay na 
ulat ay magkaiba sa lalim ng im- 
bestigasyon, talas ng pagsusuri at 
antas ng mga kongklusyon, ngunit 
nagkakaisa sa pagpapatunay na na- 
gaganap ang pambihirang serye ng 
pampulitikang ekstrahudisyal na 
pamamaslang na tumatarget sa 
mga aktibista at kasapi ng mga 
progresibo at demokratikong orga- 
nisasyon at sa kongklusyong ang 
mga pagpatay ay kagagawan pa- 
ngunahin ng mga elemento ng ar- 
madong pwersa ng estado. Sa kabi- 
la ito ng mga limitasyong kapwa 
kinaharap ng dalawang imbestiga- 
syon--lalo na sa panig ng Melo 
Commission. 

Pareho ang kongklusyon ng da- 
lawang ulat na ang mga pagpatay 
ay itinanim na sa pag-iisip ng mi- 
litar. Pinatunayan ng ulat ng Melo 
Commission na “halos lahat ng 
mga biktima ay kasapi ng mga gru- 
pong aktibista o di kaya'y kagawad 
ng midya (na pinatay) alinsunod sa 
isang planong ikinumpas ng isang 
grupo o sektor na may hangaring 
puksain ang mga biktima.” Pinan- 
sin nito ang pagturing ng militar 
sa mga ligal na pwersang maka-Ka- 
liwa bilang mga “kaaway ng esta- 
do” na dapat “nyutralisahin.” 

Ang Alston report naman ay 
mas malalimang sumuri sa mga 
pambansang patakaran na sa sali- 
ga'y nagpapahintulot sa mga pag- 
patay, kabilang ang programang 

hinihi- 
nalang 
baseng 
masa at mga 
ligal na istruktu- 

rang maka-Kaliwa at kinapapalo- 
oban ng kampanya ng militar para 
siraan at takutin ang mga progresi- 
bong organisasyon. Ani Alston, 
ang lahat ng ito ay sama-samang 
humahantong sa ekstrahudisyal na 
pagpaslang sa mga maka-Kaliwang 
lider, kasapi at tagasuporta. 

Kapwa rin giniba ng dalawang 
ulat ang ipinangangalandakan ng 
rehimeng Arroyo at ng pinakamata- 
taas na upisyal nito sa militar at 
seguridad na ang nagaganap na 
mga ekstrahudisyal na pamamas- 
lang ay bahagi ng purgahan sa lo- 
ob ng rebolusyonaryong kilusan. 

Pinawalang-saysay ng Alston re- 
port ang pinagsasasabi ng AFP na 
ang mga datos na iniharap ng Kara- 
patan, Bayan Muna at iba pang or- 
ganisasyon ay gawa-gawa at pro- 
dukto lamang ng propaganda ng 
mga “prente ng komunista” at ang 
dahilan umano ng pagdami ng pa- 
tayan ay ang pagpupurgang ginaga- 
wa ng PKP-BHB. Sa kabilang banda, 
tinukoy ng ulat na gawa-gawa at di- 
simpormasyon lamang ang sinasa- 


r 


bing dokumentong “Oplan Bushfire” 
na ayon sa AFP ay isa umanong in- 
ternal na dokumento ng PKP na 
nagpapatunay sa teoryang “purga- 
han.” Dagdag pa, tinukoy ng Melo 
report ang kabalintunaan ng paggi- 
giit ng militar sa teoryang “purga- 
han” kasabay ng pagsasabing “ka- 
away ng estado” ang mga biktima. 
Lalong nakapagbigay-linaw sa Melo 
Commission ang katotohanang si 
General Palparan mismo ay hindi 
naniniwala sa teoryang “purgahan” 
at duda pa nga sa mga ulat ukol di- 
to. Tinukoy din ng Melo report na ni 
isa sa mga biktima (na sa pahiwatig 
ng militar ay mga ahente nito) o 
mga pamilya o testigo nila ay hindi 
humingi ng proteksyon ng militar. 
Kumpara sa Melo Commission, 
di hamak na mas mataas ang kali- 
dad ng ulat na ginawa ng Alston 
Mission. Ito ay sa kabila na unang 
pagdalaw lamang nito sa bansa, 
maikli lamang ang panahong naka- 
pag-imbestiga ito, kabi-kabilang 
tangka ng rehimen na limitahan 
ang kilos nito at pakikipag-ug- 

nayan sa mga biktima at samahang 
pangkarapatang-tao, bukod pa sa 
pagkontra ng gubyerno at militar 
sa presensya nito. 

Nahigitan nito ang Melo Com- 
mission sa lalim ng pagsisiyasat, 
husay ng pakikitungong tinamo 
mula sa mga kamag-anak ng mga 
biktima, mga saksi at mga human 
rights worker, sa tunay na pakiki- 
simpatya sa mga kinapanayam, sa 
kaalamang natamo at sa ibinu- 
ngang talas ng mga nabuong 
kongklusyon. 

Batay sa mga panimulang 
kongklusyon ng Alston Mission 
hinggil sa serye ng ekstrahudisyal 
na pamamaslang sa Pilipinas, ina- 
asahang magiging mas matalas at 
kritikal ang pinal na ulat nito. Ang 
serye ng ekstrahudisyal na pama- 
maslang sa Pilipinas ay ikinahindik 
at ikinabahala nang husto ng Al- 
ston Mission, kaya, bukod sa 
UNCHR, balak din nitong isumite 
ang pinal na ulat sa International 
People's Court na nakabase sa The 
Hague, The Netherlands. 

Sa kabilang banda, sa simula pa 
lamang ay kinaharap na ng Melo 
Commission ang mga balakid na 
dulot ng pagiging likha ng 
Malakanyang na ang layunin ay 
pagtakpan ang pananagutan ng re- 
himeng Arroyo sa mga pagpatay. 
Hindi ito independyente, kapos ito 
sa pondo at rekurso at wala itong 
kapangyarihang i-subpoena ang 
mga akusado, protektahan ang mga 
testigo at magpataw ng sentensya. 
Higit sa lahat, hin- 
di nito nakuha 
ang tiwala ng 
mga kaanak 
ng mga bikti- 
ma at organi- 
sasyon sa ka- 
rapatang-tao 
at sa kalakha'y 
mga testimonya 
ng militar ang pi- 
nagbatayan nito. 


Ga- 
yunma'y hindi nito maitatwa ang 

malinaw na katotohanang ang mili- 
tar ang may kagagawan ng mga 
pagpatay. Huling-huli ang militar 
sa kanila mismong mga testimo- 
nya, dokumento, pahayag at pa- 
ngangatwiran. 

Ipinagpalagay ng Melo Com- 
mission “ang isang antas ng kati- 
yakan sa pagsasabing pinakamala- 
mang na kagagawan ng ilang ele- 
mento ng militar, kabilang si Gen. 
Jovito Palparan, ang pagpatay sa 
mga aktibista.” Idinagdag pa ng 
Melo Commission na ilan sa mga 
nakatataas kay Palparan ay “maaa- 
ring papanagutin sa kabiguan ni- 
lang pigilin, parusahan at kunde- 
nahin ang mga pagpatay alinsunod 
sa prinsipyo ng command responsi- 
bility.” Gayunman, nagkasya na 
ang ulat sa pagbubunton ng sisi sa 
mga indibidwal na sundalo at upi- 
syal. Sinabi nitong “ang mga pag- 
patay ay tiyak na hindi maisisisi sa 
organisasyong militar mismo o sa 
estado, kundi sa mga indibibwal o 
grupo lamang na kumikilos alinsu- 
nod sa kanilang sariling interes.” 
Sinabi pa nitong “malamang na ku- 
lang na kulang para humantong sa 
pagsesentensya ang mga ebiden- 
syang iniharap sa komisyon.” 

Si Arroyo mismo ay hindi idina- 
wit ng dalawang ulat sa magka- 
ibang kadahilanan--umiiwas ang 
Alston Mission na makalikha ng 
diplomatikong problema, samanta- 
lang ang Melo Commission naman 
ay todo-puri na kay Arroyo sa simu- 
la pa lamang at nagsikap na isang- 
galang ang maylikha rito. Gayun- 
paman, kapwa tinukoy ng 
dalawang ulat na 
ang mga pataka- 


N 

rang antagonistiko sa mga militan- 
teng oposisyon at aktibista—parti- 
kular ang patakaran ng paninira sa 
mga progresibong organisasyon na 
nagbabansag sa kanila bilang mga 
“kaaway ng estado” at nagtataboy 
sa kanila palabas ng ligal na lara- 
ngan ng pakikibaka—ang siyang 
pinakabalangkas ng mga pagpatay. 

Sa katunayan, si Arroyo ang 
utak at pangkalahatang tagakum- 
pas ng mga pasistang atakeng ito. 
Siya ang pinakamataas na indibid- 
wal na responsable sa mga brutal 
at anti-mamamayang Internal 
Security Operation Plan Bantay La- 
ya na nasa ikalawang yugto na 
ngayon. Ang Oplan Bantay Laya ay 
pangunahin at partikular na tuma- 
target sa mga pinaghihinalaang 
masang tagasuporta ng rebolusyo- 
naryong kilusan at ng lantad na li- 
gal na demokratikong kilusan na 
ipinipilit nilang bahagi ng “impras- 
trakturang pampulitika” ng arma- 
dong rebolusyonaryong kilusan. Si 
Arroyo mismo ay aktibong sangkot 
sa mga anti-komunistang panunu- 
gis sa ligal na Kaliwa sa pamamagi- 
tan ng pagbabansag sa Bayan, Ka- 
rapatan at mga katulad na demok- 
ratikong organisasyon nito bilang 
mga “organisasyong prente ng ko- 
munista” at “kaaway ng estado.” 
Kung gayo'y tinatatakan na sila bi- 
lang mga target ng pisikal at pam- 
pulitikang pamumuksa. Pinabubwe- 
lo niya ang kanyang kleriko-pasis- 
tang national security adviser na si 
Norberto Gonzales at iba pang ma- 
tataas na upisyal sa militar at se- 
guridad sa pagsasagawa ng anti- 
komunistang panunugjis. Paulit-ulit 
at garapalan niyang pinupuri si 
Palparan at ang kanyang walang 
pakundangan at malulupit na atake 
laban sa mga rebolusyonaryong ba- 
seng masa bilang modelo sa 
“kontra-insureksyon” na da- 
pat pamarisan ng buong AFP. 

Sa kabila ng paglabas ng 
dalawang ulat na nakasisira 
CD sa rehimen, pilit pa ring ina- 

abswelto ni Arroyo ang kanyang ar- 
madong pwersa at ipinapasa ang 
sisi sa rebolusyonaryong kilusan. 
Pusakal at wala pa ring pakundang- 
an ang rehimeng Arroyo at ang AFP 
sa hibang nilang kampanya laban 
sa hayag at ligal na mga progresi- 
bong organisasyon. Nagpapagalaw 
pa rin sila ng mga death squad up- 
ang likidahin ang mga itinuturing 
nilang kaaway at ang gayong pisi- 
kal na karahasan ay sinusuhayan 
nila ng “ligal na opensiba” upang 
hadlangan o paliitin ang epekti- 
bong partisipasyon ng mga “orga- 
nisasyong prente ng komunista” at 
“kaaway ng estado” sa larangang 
ligal. 

Tuwirang pananagutin ng PKP 
si Gloria Arroyo sa kampanya ng 
ekstrahudisyal na pamamaslang la- 
ban sa mga progresibong organisa- 
syon at partido. Kanya ang panana- 
gutan hindi lamang bilang com- 
mander in chief ng AFP, kundi bi- 
lang kataas-taasang awtoridad sa 
likod ng Oplan Bantay Laya at bi- 
lang punong ehekutibo at superyor 
ng Cabinet Oversight Committee on 
Internal Security (COCIS) na siyang 
nagpaplano, nagdidirihe at nagko- 
koordina ng dalawahang kampanya 
ng pisikal na eliminasyon (o eks- 
trahudisyal na pamamaslang) at 
pampulitikang eliminasyon (o “o- 
pensibang ligal”) laban sa patriyo- 
tiko at demokratikong kilusan. 

Sa pinakahuli niyang masugid 
na maniobra laban sa Kaliwa, ina- 
tasan ni Arroyo ang kanyang legal 
adviser na makipagsabwatan sa AFP 
at sa COMELEC upang gawan ng pa- 
raan ang posibleng diskwalipika- 
syon ng Bayan Muna at iba pang 
progresibong partido nang sa ga- 
yo'y mapilay ang paglahok ng mga 
organisasyong ito sa larangang li- 
gal at parlamentaryo. 

At sa desperadong pagsisikap 
na siraan ang ulat nina Alston at 
Melo, inatasan ni Arroyo ang pina- 
kamatataas na upisyal sa Gabinete, 
seguridad at militar na pulaan ang 

Sagot ng mga biktima sa batikos 
ng Melo Commission 


44 uwag ninyong sisihin ang mga biktima!" Ganito ang sagot ng 
Bagong Alyansang Makabayan (Bayan) sa pagkastigo ng Melo 
Commission sa mga biktima ng pamamaslang, sa kanilang mga pamilya 
at kaibigan dahil sa pagtanggi nilang lumahok sa ginawa nitong 
imbestigasyon. Ayon kay Renato Reyes, pangkalahatang kalihim ng 
Bayan, hindi ang kawalan ng partisipasyon ng mga indibidwal at orga- 
nisasyong ito sa imbestigasyon ang dahilan kung bakit mahina at di 
katanggap-tanggap ang nailabas na ulat ng komisyon. 

Ang tunay na dahilan, aniya, ay ang makitid at kwestyunableng 
balangkas na ginamit ng komisyon sa pagtukoy sa mga ugat ng ek- 
strahudisyal na pamamaslang. Sadya nitong binalewala ang mga umi- 
iral at ipinatutupad na mga pasistang programa ng rehimen, laluna 
ang Oplan Bantay Laya na tumatarget sa mga pinaghihinalaang 
baseng masa ng rebolusyonaryong kilusan. 

Ayon naman kay Prof. Philip Alston, special rapporteur ng United 
Nations, nauunawaan niya ang pagtanggi ng mga pamilya ng biktima 
at kanilang mga tagasuporta na humarap sa komisyon. Wala aniya 
itong ginawang dagdag na pagsisikap upang makuha ang kanilang 
mga testimonya. Ininsulto pa nito ang mga pamilya sa pagpupumilit 
na pumailalim sila sa “proteksyon” ng mga armadong tauhan ng re- 
himen na mismong pinaghihinalaang nasa likod ng pamamaslang. 

Samantala, sa layuning palabasing seryoso ito sa pagresolba sa 
mga kaso ng pamamaslang, inianunsyo ng rehimeng Arroyo nitong 
Marso 5 ang pagbubuo ng 99 na espesyal na korte na didinig umano 
sa mga kaso ng ekstrahudisyal na pagpatay. Hinamon ng Bayan ang 
rehimeng Arroyo na sampahan ng kaso si Gen. Jovito Palparan, na 
tinukoy ng Melo Commission na isa isa sa mga nasa likod ng pama- 
maslang. 


mga grupong nag-imbestiga. Bu- 
kod-tangi ang bagsik ni Justice 
Sec. Raul Gonzalez na nagsabing 
“dati nang buo ang pananaw” ni 
Alston nang dumating siya sa ban- 
sa at siya raw ay “na-brainwash na 
ng Kaliwa.” Sinabi ni AFP Chief of 
Staff Gen. Hermogenes Esperon na 
“Kung mayroon mang nagmama- 
ang-maangan, si Alston iyon.” Pi- 
naratangan naman ni Palparan ang 
Melo Commission na ito raw ay 
“napasok ng kaaway.” 

Sa kabila ng paggigiit ni Gloria 
Arroyo na wala siyang kinalaman sa 
ekstrahudisyal na pagpatay sa mga 
aktibista at ng mga pagsisikap ni- 


yang pagtakpan ang ebidensya, ma- 
linaw ang hatol. Ang kanyang mga 
kamay ay tigmak ng dugo ng walang 
kasindaming biktima ng ekstrahudi- 
syal na pamamaslang sa bansa. 
Umaalingawngaw ang sigaw para sa 
hustisya. Iginigiit ng sambayanang 
Pilipino na nararapat panagutin si 
Arroyo at ang kanyang mga alagad 
sa kanilang papel sa mga pagpatay, 
sa walang kahihiyang pagsisikap na 
pagtakpan ang karumaldumal na 
mga krimeng ito at sa nagpapatuloy 
na mga masaker, pagdukot at brutal 
na pagsupil sa pakikibaka ng bayan 
para sa pambansa at panlipunang 
kalayaan. JAB 

Sa okasyon ng ika-99 Pandaigdigang Araw ng Kababaihan 
Ipagbunyi ang mga tagumpay ng kilusan 


ng kababaihang Pilipino! 


buluhang tagumpay sa pagsusulong ng kanilang kagalingan at inte- 


T batong aa ng kababaihang Pilipino ngayong taon ang mga maka- 


res. Inaasahang libu-libong kababaihan ang dadagsa sa lansangan sa 
iba't ibang panig ng bansa di lamang upang patampukin ang mga tagum- 
pay na ito kundi para pagtibayin ang kanilang determinasyong patuloy 
na makibaka sa harap ng walang awat na kampanya ng panunupil ng re- 


himeng US-Arroyo. 

Ayon sa tagapagsalita ng Maki- 
baka (Makabayang Kilusan ng 
Bagong Kababaihan) na si Ka Aleta 
Alvino, marapat lamang na ipagdi- 
wang ang mga tagumpay ng kilu- 
sang kababaihan laban sa maka-im- 
peryalista, mapagsamantala, mapa- 
nupil at anti-mamamayang mga pa- 
takaran ng rehimeng US-Arroyo. 
Binigyang-pansin ni Ka Aleta ang 
maramihang paglahok ng kababai- 
han sa paglaban sa mga maniobra 
ng rehimeng Arroyo katulad ng pag- 
tutulak ng Cha-cha (Charter Cha- 
nge), pagbasura sa kasong impeach- 
ment laban kay Arroyo at iba pa. 

Ipinamalas din ng kilusang ka- 
babaihan ang katatagan at deter- 
minasyon sa harap ng walang kapa- 
ris na paghihirap at pagdurusang 
hatid sa kanila at kanilang mga pa- 
milya ng todo-todong gera, pasis- 
tang pamamaslang at terorismo ng 
rehimeng US-Arroyo. 

Kaalinsabay, binatikos ni Ka 
Aleta ang walang habas na pasis- 
tang pandarahas ng rehimeng Arro- 
yo sa kababaihan. Mula 2001, um- 
abot na sa 83 ang pinaslang na ka- 
babaihan, na karamiha'y mula sa 
mga organisasyon. Dalawampu ang 
pinaslang noong nakaraang taon 
lamang. Limampu't apat sa mga pi- 
naslang ay mga bata. Samantala, 
33 sa 150 desaparecido o mga di- 
nukot at nawawala pa ay mga ba- 
bae. Dagdag pa sa mga ito ang da- 
an-daang ina na nawalan ng mga 
anak, mga asawang nabalo, at mga 
nawalan ng ama at kapatid. 

Kabilang ang mga kababaihan 
sa mga nangunguna sa organisa- 
syon ng mga pamilya ng mga bikti- 
ma na determinadong singilin ang 
rehimeng US-Arroyo sa mga krimen 
nito. Ipinamamalas nila ang ta- 
pang sa pagtatanggol ng karapa- 
tang-tao, sa paglalantad ng mga 
krimen ng rehimen at pagsigaw pa- 
ra sa katarungan. 

Walang pinipili ang rehimeng 
Arroyo sa panunupil nito sa kaba- 
baihan at mamamayang Pilipino, 
ani Ka Aleta. Binigyang-pansin ni- 
ya na maging ang nailuklok na ki- 
natawan ng kababaihan sa Kon- 
greso ay dumanas ng matinding 
panggigipit. Noong Pebrero 2006, 
sinampahan ng gawa-gawang ka- 
song rebelyon si Gabriela Rep. 
Liza Maza, kasama ang lima pang 
kinatawan ng mga progresibong 
partido. Kabilang si Maza sa napi- 
litang manirahan sa Batasan Com- 
plex nang mahigit dalawang 
buwan sa harap ng bantang 
aarestuhin sila. Sa kabila nito, 
hindi napaatras ang mga kinataw- 
an ng mamamayan. Sinaluduhan 
ni Ka Aleta ang ginawang pagba- 
lewala ni Maza sa dikta ng Malaka- 
nyang na manatili lamang sa Ba- 
tasan Complex nang bumyahe siya 
patungong Senado upang saksihan 
ang pagpirma sa isa sa mga ipi- 
naglaban niyang panukala roon. 
Hindi rin nagtagal, napilitan ang 
estado na palayain ang lima sa ka- 
nila. 

Itinuturing din ni Ka Aleta na 


amang 

KANAN 

| / 
ANAN 


malaking tagumpay ng kababai- 
hang Pilipino ang paghatol ng lo- 
kal na korte sa sundalong Amerika- 
no na nanggahasa sa Pilipinang si 
“Nicole.” Sinamahan ng mga orga- 
nisasyong kababaihan si Nicole sa 
kanyang pakikipaglaban para sa ka- 
tarungan, ipinagtanggol siya sa 
pangungutya sa kanyang pagkatao 
at sa mga maniobra ng rehimeng 
Arroyo upang siraan kundi man su- 
hulan siya at ang kanyang pamilya. 
Sa tulong ng mga sumuporta sa ka- 
nya, ipinamalas ni Nicole ang pus- 
pusang katatagan. Nagtamo si 
Nicole ng tagumpay na ipinagbunyi 
hindi lamang ng mga kababaihan 
kundi ng buong sambayanan. De- 
terminado si Nicole, ang kanyang 
pamilya, mga abugado at tagasup- 
orta na ipagpatuloy ang laban ma- 
tapos magmaniobra ang US at ang 
rehimen na balewalain ang hatol 
ng korte. 

Ang panimulang tagumpay ni 
Nicole ay bungad lamang ng mas 
malaki pang hamon---para sa lahat 
ng kababaihan at mamamayan-- 

PANANALANTA NG PASISTANG ESTADO 


Kadre ng Partido, 
sinalbeyds sa Leyte 


ampok sa pinakahuling mga kaso ng karumal-dumal na pagpaslang 
Tr nakalap ng AB ang pagsalbeyds ng militar sa isang nadakip na 
kadre ng Partido sa Leyte. Isa ring lider ng Anakpawis sa Davao del 
Sur ang pinaslang bilang bahagi ng papatinding panggigipit sa mga pro- 
gresibong partido habang papalapit ang eleksyon. 


Marso 2. Pinaslang ng dala- 
wang nakamotorsiklong berdugo sa 
Digos, Davao del Sur si Renato Tor- 
recampo Pacaide, 53, coordinator 
ng Anakpawis sa prubinsya at 
pangkalahatang kalihim ng Nagka- 
hiusang Mag-uuma sa Davao del 
Sur. Siya ang ika-79 na biktima ng 
pamamaslang sa Southern Minda- 
nao mula noong 2001. 

Pebrero 25. Pinatay ng mga 
elemento ng 19th IB na nakabase 
sa Kananga, Leyte si Antonio Ra- 
mos, kalihim ng larangang gerilya 
sa Northern Leyte matapos siya 
arestuhin sa isang tsekpoynt sa Ba- 
rangay Olutan, Jaro, Leyte. Lulan 
ng isang trak ng militar papuntang 
Kananga si Ramos nang siya'y pag- 
babarilin ng mga umarestong sun- 
dalo. Ayon sa gawa-gawang kwen- 
to ng AFP, nagtangka umanong tu- 
makas si Ramos kaya siya binaril. 

Pebrero 20. Sa Barangay Bunal, 
Salay, Misamis Oriental, pinagtang- 
kaang patayin ng dalawang berdugo 
si Menoncio “Bebe” Panhay, 62, 
myembro ng Misamis Oriental Far- 
mers Association (MOFA), kaanib na 
organisasyon ng Kilusang Magbubu- 
kid ng Pilipinas. 


“Ipagbunyi...,” mula pahina 8 

na labanan ang Visiting Forces Ag- 

reement, ang panghihimasok ng 

militar ng US sa bansa at ang ta- 

gibang na relasyon sa pagitan ng 

imperyalismong US at Pilipinas. 
Ang mga ito ay ilan lamang sa 

Nagpang- 4b 
gap na bibili g EN 
ng manok Ñ 
ang mga pa- &ę 
sistang krimi- ` ) 
nal bago nila” 


barilin si Panhay. KE 
Nasugatan siya sa 
paa at nakatakbo sa 


kanilang bahay. Hinabol siya 

ng mga berdugo ngunit nilabanan 
sila ng asawa ni Panhay na may da- 
la-dalang itak. Tumakas ang mga 
kriminal sa direksyon ng kampo ng 
militar. Nagtatago ngayon si Pan- 
hay dahil sa patuloy na banta sa 
kanyang buhay. 

Pebrero 19. Pinatay ng mga 
pasistang berdugo si Hernani Pasto- 
lero, 64, brodkaster ng DXCM 
(University of Mindanao Broadcas- 
ting Network) at kasalukuyang pat- 
nugot ng dyaryong Lightning Cou- 
rier. Si Pastolero, na pinaslang sa 
kanyang bahay sa Sultan Kudarat, 
Shariff Kabunsuan bandang alas- 
6:30 ng umaga ay lider ng isang sa- 
mahan ng mga residente na lumala- 
ban para mapasakanila ang lupang 
tinitirhan. Dalawang bala ng kal .45 
ang tumama sa likod ng ulo ni Pas- 


tampok na mga tagumpay na naa- 
bot ng kilusang kababaihan ni- 
tong nakaraang taon, ani Ka Ale- 
ta. Patunay ang mga ito ng kata- 
tagan at militansya ng kababai- 
han sa pagsusulong ng interes at 
kapakanan ng sambayanan. Dahil 
dito, hindi na basta-basta naisas- 


n 


tolero at kanyang agarang ikinama- 
tay. 

Pebrero 4. Sinundan ng mga 
elemento ng Internal Security Unit 
(ISU) si Ricky Palencia, tagapangu- 
lo ng COURAGE-Eastern Visayas mu- 
la nang umalis siya sa Leyte Metro- 
politan Waterworks Department 
(LMWD) Motorpool sa Nulatula, 
Tacloban City hanggang makarating 

siya sa kanilang punong tangga- 
pan. Isa sa mga elementong 
bumuntot kay Palencia at 
"nadakip ay kinilala ng 
y mga saksi bilang trigger- 
S 
sy man sa pagsalbeyds no- 

ong Oktubre 15, 2004 kay 
Sammy Bandilla, lider ng unyon ng 
LMWD. Si Palencia ay nasa hitlist ng 
militar. 

Enero 26. Hinaras ng mga ele- 
mento ng Philippine Army at bandi- 
dong Revolutionary Proletarian 
Army-Alex Boncayao Brigade ang 
mga lider at myembro ng Bayan Mu- 
na, Anakpawis, Gabriela Women's 
Party at Kabataan Party sa iba't 
ibang lugar sa Negros Occidental. Sa 
Barangay Orong at Barangay Hila- 
monan, Kabankalan City, nagsona 
ang mga elemento ng 61st IB para 
takutin ang mga residenteng sumu- 
suporta sa mga progresibong parti- 
do. Sa Himamaylan City at bayan ng 
Hinobaan, pinagbawalan ang mga 
residente na sumapi at bumoto sa 
naturang mga partido. Pinagbanta- 
an din ng isang Sergeant Abay ng 
61st IB si Archilles Yonson, organi- 
sador ng militanteng National Fede- 
ration of Sugar Workers (NFSW). ŒW 


ES NAN 
INN 


aisantabi ang mga hinaing at pa- 
ninindigan ng kababaihan sa mga 
usaping lokal at pambansa. Sina- 
salamin ng kanilang naabot na la- 
kas ang lumalawak na papel ng ka- 
babaihan, laluna ng kababaihang 
anakpawis, sa pulitika, kultura at 
ekonomya ng bansa. JAB 

sla PANANALANTA NG PASISTANG ESTADO 
Ilitaw at palayain Er 
si Leo Velasco! 


ariing kinukundena ng Partido Komunista ng Pili- pi 
M iv: (PKP) at ng National Democratic Front of the ` 4 

Philippines (NDFP) ang iligal at duwag na pagdukot 
kay Leo Velasco ng mga pwersang panseguridad ng pa- 
sistang rehimeng US-Arroyo. Iginigiit ng PKP at ng NDFP 
sa Gubyerno ng Republika ng Pilipinas (GRP) na kagyat na ili- 
taw at palayain si Velasco, isang kagawad ng Komite Sentral 
ng PKP at konsultant ng NDFP sa usapang pangkapayapaan. 


Ayon sa mga saksi, dinukot ng 
tatlong armadong lalaki si Velasco 
bandang alas-10:30 ng umaga no- 
ong Pebrero 19 sa kanto ng Yacapin 
at Aguinaldo Street sa Cagayan de 
Oro City, at sapilitang isinakay sa 
isang L300 van na may plakang 
LCV-513. Nang magtangkang maki- 
alam ang mga taong nasa paligid, 
pinigilan sila ng mga dumukot at 
sinabihang “huwag mag-alala” da- 
hil mga tauhan sila ng gubyerno at 
myembro ng Criminal Investigation 
and Detection Group (CIDG). 

Kahit maraming nakasaksi at 
nakapag-ulat tungkol sa pangyaya- 
ri, pilit pa ring itinatanggi ng mili- 
tar at pulisya ang pagdukot kay Ve- 
lasco. Ayon pa sa kumander ng 4th 
ID na nakabase sa syudad, wala si- 
lang nalalaman hinggil sa insiden- 
te. 

Iginigiit ng PKP at ng NDFP sa 
rehimeng US-Arroyo na dapat res- 
petuhin ang mga karapatan ni Ve- 
lasco sa ilalim ng mga internasyu- 
nal na makataong batas at mga ali- 
tuntunin sa digma, gayundin sa 
ilalim ng Joint Agreement on Safe- 
ty and Immunity Guarantees (JA- 
SIG) noong 1995 at ng Compre- 
hensive Agreement on Respect for 
Human Rights and International 
Humanitarian Law (CARHRIHL) no- 
ong 1998. 

Ang CARHRIHL at JASIG ay mga 

kasunduan sa pagitan ng NDFP at 
ng GRP na nananatiling may bisa sa 
kabila ng suspensyon ng pormal na 
usapang pangkapayapaan. Alinsu- 
nod sa JASIG, bilang konsultant ng 
NDFP ay hindi dapat arestuhin si 
Velasco. Obligasyon ng rehimeng 
Arroyo na kagyat siyang ilitaw at 
palayain. 

Tinanggap ng United Nations 
Working Group on Enforced or 
Involuntary Disappearances (UN 
WGEID) ang ipinadala ng NDFP na 
kopya ng sulat ni NDFP Chief Peace 
Negotiator Luis Jalandoni kay Glo- 
ria Arroyo na mariing tumututol sa 
pagdukot kay Velasco at tumutukoy 
kay Gloria Arroyo bilang pinakares- 
ponsableng upisyal sa pagdukot 
dahil sa kanyang pagiging com- 
mander-in-chief ng kabuuang arma- 
dong pwersa ng gubyerno. Bilang 
tugon, nagpadala ang UN WGEID 
ng balangkas na dapat punuan ng 
NDFP para masimulan na ang pag- 
iimbestiga nila sa kaso ni Velasco, 
gayundin sa nakaraang mga kaso 
ng pagdukot sa iba pang mga kon- 
sultant ng NDFP at mga istap at ka- 
mag-anak nila. 

Ayon sa PKP, nangangamba ang 
mga kamag-anak at kaibigan ni Ve- 
lasco na matulad siya sa iba pang 
kadre at myembro ng PKP at NDFP 
at kahit ng mga lider at myembro 
ng ligal na demokratikong kilusan 


na tinortyur at pinatay. Batid ng 
PKP at NDFP ang patakaran ng re- 
himeng US-Arroyo ng pananalbeyds 
sa mga nabibihag ng AFP, laluna sa 
mga itinuturing nilang upisyal ng 
PKP, NDFP at BHB. 

Noong nakaraang taon, sam- 
pung konsultant at myembro ng 
NDFP ang dinukot at hanggang nga- 
yon ay hindi pa rin inililitaw ng AFP. 
Kabilang dito ang mag-asawang 
Prudencio Calubid at Cecil Palma, 
isa pa nilang kamag-anak at ang da- 
lawang istap ng NDFP na noo'y ka- 
sama nila; sina Rogelio Calubad at 
anak niyang si Gabriel: ang istap ng 
NDFP na si Leopoldo Ancheta: at da- 
ting myembro ng BHB na si Philip 
Limjoco. May mga natanggap na 
ulat ang NDFP na lahat sila'y tinor- 
tyur at malao'y pinaslang. 

Nanawagan din ang PKP sa Uni- 
ted Nations Committee on Human 
Rights, International Committee of 
the Red Cross, International Com- 
mittee of the Red Crescent, mga 
organisasyon sa karapatang-tao sa 
Pilipinas, mga institusyon ng sim- 
bahan at iba pang mga pwersang 
nagtataguyod ng karapatang-tao, 
kalayaang sibil at prosesong pang- 
kapayapaan na igiit sa rehimeng 
US-Arroyo na kagyat na ilitaw at 
palayain si Velasco at iba pang 
konsultant ng NDFP at mga tauhan 
at kamag-anak nila na pawang di- 
nukot ng militar. JAB 

Ka Bel, mahigit isang taon nang nakakulong 


MAHIGIT isang taon nang nakaku- 
long si Anakpawis Rep. Crispin "Ka 
Bel" Beltran dahil sa gawa-gawang 
kaso ng pagkakasangkot sa "pla- 
nong destabilisasyon" laban sa re- 
himeng Arroyo. Patuloy na tuma- 
tanggi ang rehimeng Arroyo na ma- 
kinig sa malawak na lokal at inter- 
nasyunal na panawagan na palayain 
na si Ka Bel. Marami na ring supor- 
tang natanggap si Ka Bel mula sa 


mga mambabatas sa iba't ibang da- 
ko ng mundo. Nananatili siyang na- 
kabimbin sa Philippine Heart Center 
kung saan siya inilipat dahil sa ka- 
nyang altapresyon. 

Dinakip si Ka Bel sa bisa ng 
isang mandamyentong inilabas no- 
ong 1985 kaugnay ng kasong rebel- 
yon. Bagamat palyado ang naging 
proseso at malinaw na gawa-gawa 
ang mga kasong isinampa sa kanya 


at mahigit 40 pang indibidwal, pa- 
tuloy na tumatanggi ang korte na 
iutos ang kanyang paglaya. 

Ang kalagayan ni Ka Bel ay 
inilahad ng kanyang asawa kay Prof. 
Philip Alston, UN Special Rappor- 
teur. Mula sa kanyang detensyon sa 
Heart Center, nagbiro si Ka Bel na 
mas sigurado pa siyang mananalo 
muli ang Anakpawis kaysa mapalaya 
siya. 


Mga mangingisda sa Bohol, 
pinag-initan ng mga pulis 


Mga sibilyang Moro, biktima 
ng karahasan ng AFP 


APAT na insidente ng pamamaril ng 
mga pulis at mga sea warden laban sa 
mga maralitang mangingisda ang na- 
ganap mula Setyembre hanggang Di- 
syembre 2006 sa mga bayan ng Carlos 
P. Garcia, Bien Unido at Talibon sa Bo- 
hol, ayon sa Pamalakaya. 

Noong Disyembre 20, pinaulanan 
ng bala ng nagpapatrulyang mga pulis 
sina Jasper Cuizon, 15, Emiliano Ca- 
bag, Lester Cabag, 9, at Armin Lopez, 
16. Natamaan si Cuizon sa hita at 
hanggang ngayon ay nakaratay pa siya. 
Bago ito, pinagbabaril ng mga sea war- 
den ang mga mangingisdang sina Carli- 
to Juntilla at apat pang iba noong Di- 
syembre 5 malapit sa Danajon (Coral 
Reef Marine Park, Carlos P. Garcia. Sina 
SPO1 Cortes at SPO1 Aceron, mga ele- 
mento ng RMG Region 7, ang namaril. 

Noon namang Nobyembre 16 ay pi- 
nagbabaril din sina Richie Abenido, 20, 
Edward Abenido, 12, at Bolic Quisto sa 
naturan ding lugar. Bago ito, binaril 
noong Setyembre 16 si Andy Dalanon, 
28, at dalawang iba pa habang nangi- 
ngisda malapit sa fish sanctuary ng 
Carlos P. Garcia. Si SPO1 Leo Aumenta- 
do ang tinukoy nilang salarin. 

Ang mga biktima ay pinagbabaril 
dahil umano sa iligal na pangingisda sa 
mga reserbadong erya. 


SINA Abdulhakim Abbilul, 14, es- 
tudyante ng Kasambuhan Village 
Elementary School sa Kasambuhan, 


ang pinakahuling mga biktima ng 
walang awang pamamaril ng mga 
sundalo ng AFP sa mga sibilyang 
Moro noong Pebrero 19. Nama- 
tay si Abbilul habang malub- 
hang nasugatan si Jumdail. 
y Pauwi na ang dalawang sibilyan sa 
j PEN Barangay Marang, Indanan nang 
pagbabarilin sila ng mga nag-oope- 
rasyong Scout Rangers na kanilang 
nasalubong sa Barangay Kasambuhan. Tinangkang pagtakpan ng 
militar ang pangyayari sa pamamagitan ng pag-anunsyo na mga ele- 
mento ng Abu Sayyaf ang kanilang nabaril ngunit ito'y pinabula- 
anan ng mga kamag-anak ng biktima. 

Samantala, libu-libong mga sibilyan ang napilitang magbakwit 
mula sa pitong barangay ng Midsayap, North Cotabato at sa 
Barangay Northern Kabuntalan sa kalapit-prubinsya ng Shariff 
Kabunsuan nitong Marso 5 at 6 matapos paputukan ng AFP ng mga 
howitzer at mortar ang kanilang mga komunidad sa pagtugis nito 
sa Moro Islamic Liberation Front (MILF). Sumiklab ang labanan sa 
pagitan ng mga tropa ng AFP at mga myembro ng MILF bunga ng 
paglusob ng militar sa mga pusisyon ng MILF sa mga barangay ng 
Lumupog at Kadigasan sa Midsayap. Ani Eid Kabalu, tagapagsali- 
ta ng MILF, pumasok sa lugar ang mga tropa ng 6th IB noong Mar- 
so 3 para gwardyahan ang mga sundalo ng US na naglunsad umano 
ng medical mission dito. Subalit matapos ang aktibidad ay hindi 
na umalis ang mga sundalo at sinalakay na nila ang mga binabase- 
han ng MILF. 


ANG BAYAN Marso 7, 2007 11 


P MATATAGUMPAY NA OPENSIBA NG BHB 


Kumander ng RPA-ABB 
sa Iloilo, pinarusahan 


ISANG kumander ng bandidong Revolutionary Pro- 
letarian Army-Alex Boncayao Brigade (RPA-ABB) 
ang pinarusahan ng isang tim ng BHB sa ilalim ng 
Napoleon Tumagtang Command sa Southern Panay 
noong Pebrero 15. 

Kinilala ang lider ng RPA-ABB na si Jose Ca- 
bunagan alias “Arce” ng Barangay Bacagay, Tig- 
bauan, Iloilo. Si Cabunagan ay kilalang provincial 
commander ng RPA-ABB sa Iloilo at sangkot sa 
ilang mga krimen sa taumbayan. 

Ginagamit ng AFP at PNP ang RPA-ABB bilang 
mga death squad na pangunahing nagsasagawa ng 
mga pampulitikang pamamaslang. Ang kanilang 
mga operasyon ay bahagi ng Oplan Bantay Laya I 
at II na iwinawasiwas ng rehimeng US-Macapagal 
Arroyo. 

Partikular na krimen ni Cabunagan ang pagpa- 
tay kay Antonio Camiring, isang upisyal ng bara- 
ngay, sa Sityo Baclayan, Barangay Hamog. Sang- 
kot din si Cabunagan sa pagpatay sa ilang mga ka- 
sapi ng progresibong organisasyon at mga magsa- 
saka ng nasabing isla. 


2 pulis tinambangan ng BHB sa Bikol 


DALAWANG upisyal ng Philippine National Police 
(PNP) ang pinarusahan ng Bagong Hukbong Bayan 
(BHB) sa magkahiwalay na operasyon sa Masbate 
at Sorsogon nitong unang linggo ng Marso. 

Sa Sorsogon, pinarusahan sa Barangay Zone 1, 
Bulan si Cipriano Lachica bandang alas-5:30 ng 
hapon noong Marso 2. Si Lachica ang dating hepe 
ng pulisya sa bayan ng Magallanes at deputy po- 
lice chief ng Bulan bago siya magretiro noong 
2006. 

Sa Masbate, pinarusahan sa Barangay Lam- 
puyang, Pio V. Corpuz si Sr. Supt. Alberto Monte- 
calvo, hepe ng PNP sa naturang bayan bandang 
alas-5 ng hapon noong Marso 1. 

Nasamsam kay Montecalvo ang isang pistola at 
iba pang kagamitan. 

Pinarusahan si Montecalvo dahil sa 
pagkakasangkot niya sa mga ekstrahudisyal na pa- 
mamaslang samantalang si Lachica ay naging 
ahenteng paniktik ng militar matapos siyang ma- 
gretiro. 

2 sundalo patay sa ambus ng BHB sa Davao 


DALAWANG sundalo ng 73rd IB ang napatay matapos 
makipagsagupaan sa Bagong Hukbong Bayan (BHB) 
noong umaga ng Pebrero 28 sa Barangay Tagurano, To- 
ril, Davao City. 

Tinambangan ng isang mga Pulang mandirigma mula 
sa Front 15 ang isang yunit ng 73rd Infantry Battalion ng 
Philippine Army sa Barangay Eden, Toril. Napatay ang 
dalawang sundalo sa unang bahagi pa lamang ng sagu- 
paan. Tumagal nang halos isang oras ang labanan. 

Bago nito, isang sundalo ang napatay at apat pang 
tropa ng 67th IB ang nasugatan matapos nakasagupa ni- 
la ang mga Pulang mandirigma sa Sityo Bandira, 
Barangay Caningag, Caraga, Davao Oriental noong Pe- 
brero 27. 


Interbensyong militar ng US, lumalawak 


GINAWANG kublihan ng iba't ibang paraan ng inter- 
bensyong militar ng US ang RP-US 2007 Balikatan mi- 
litary exercises na ginanap sa Sulu mula Pebrero 19 
hanggang Marso 4. Nilahukan ito ng 400 US Marines 
at 1,500 tropa ng Philippine Army. 

Isang pinagsanib na tim mula sa militar ng US na 
kabilang sa Fusion Piston na nagkataon umanong lu- 
mahok din sa Balikatan ang nakipagpulong sa mga 
upisyal ng PNP sa Region 12 noong Marso 1 upang 
talakayin ang pagtutulungan umano nila sa pagsa- 
wata sa pagpupuslit ng iligal na droga sa karagatan 
ng Mindanao. Ginagamit ng US ngayon ang kontra- 
kampanya sa droga bilang sangkalan upang magpali- 
pad ng mga unmanned surveillance vehicles at guma- 
mit ng iba pang kagamitang paniktik sa erya. Sa ga- 
nitong paraan, mailulusot nila ang kanilang opera- 
syong surbeylans sa mga pwersa ng BHB sa Mindanao 
at iba pang bahagi ng bansa. 

Ikinubli rin ng Balikatan ang teroristang kampanya 
ng US sa Sulu sa pamamagitan ng diumano'y makataong 
mga proyekto gaya ng pagtatayo ng mga silid-aralan, 
klinika at kalsada at pagbibigay ng mga serbisyong me- 
dikal sa 14 na komunidad ng Moro sa Mindanao. Pinala- 
kas naman nito ang aspetong militar sa pamamagitan 
ng pagpapahigpit ng koordinasyon sa pagitan ng AFP at 
US sa pagharap sa mga internal na usapin. Sinabi rin ni 
Maj. Gen. Stephen Douglas Tom, co-director ng exercise 
na hindi mag-aatubili ang mga tropang Amerikano na 
lumaban para umano depensahan ang sarili sakaling 
salakayin sila ng mga lokal at dayuhang terorista. [B 

NSCB, naglabas ng bulaang estadistika 


NAGLABAS nitong Marso ang National Statistical Coordination Board 
(NSCB) ng gubyerno ng mga huwad na estadistika hinggil sa mini- 
mum na halagang kinakailangan ng pamilya para mabuhay nang di- 
sente. Ito'y para bigyang-katwiran ang napipintong pagbabasura sa 
panukalang batas hinggil sa P125 dagdag sa minimum na arawang 
sahod. 

Ayon sa bulaang estadistika ng NSCB, umaabot na ngayon sa 
P8,061 bawat buwan o P266 bawat araw ang kinakailangan ng isang 
lima-kataong pamilya sa Metro Manila para mabuhay nang disente. 
Taliwas ito sa estadistika rin ng gubyerno na nagsasaad na P445.53 
na ang kinakailangan ng isang anim-kataong pamilya noong 2001 
para mabuhay nang disente sa Metro Manila. Umabot ito sa P695 no- 
ong 2006 at umaabot na sa P750 ngayong 2007. Sa kabilang banda, 
umaabot lamang sa P350 ang minimum na arawang sahod sa Metro 
Manila ngayon. 

Matatandaang inaprubahan na sa Kongreso at Senado ang panu- 
kalang batas hinggil sa P125 umento sa arawang sahod matapos ang 
anim na taong pagsisikap ng kilusang paggawa na isulong ito. Suba- 
lit iniatras ito ng Kongreso nitong Enero 22 sa mababaw na dahilang 
dapat gawing Enero 2007 imbes na Oktubre 2006 ang epektibidad ni- 
to. Ang pag-aatras sa panukalang batas ay alinsunod sa kagustuhan 
ng Malakanyang at ng mga monopolyo kapitalista at malalaking bur- 
gis kumprador na mahigpit na tumututol sa anumang signnipikan- 
teng umento sa sahod. 


Mga estudyante, nagrali laban sa AFP 


NAGRALI ang iba't ibang lider-estudyante sa harap ng Philippine 
Normal University (PNU) sa Maynila nitong Marso 5 para tutulan ang 
paglulunsad ng AFP ng porum sa PNU na pilit nag-uugnay sa mga mi- 
litanteng organisasyon ng kabataan sa Partido Komunista ng Pilipi- 
nas at Bagong Hukbong Bayan. 

Tinukoy ng AFP sa porum ang Anakbayan, National Union of Stu- 
dents of the Philippines, League of Filipino Students, College Editors 
Guild of the Philippines at Student Christian Movement of the Phi- 
lippines bilang mga prenteng organisasyon umano ng kilusang komu- 
nista. 

Iniharap ng mga sundalo sa porum ang isang nagpakilalang "Ka 
Lina" na dati umanong gerilya ng BHB at myembro ng Anakbayan. 
Subalit tumayo mula sa mga tagapanood si Eleanor de Guzman, ta- 
gapangulo ng Anakbayan para sabihing hindi niya kilala ang sinasa- 
bing "Ka Lina." Sa puntong ito ay nabulabog na ang porum ng AFP 
at hindi na ito nakapagpatuloy. 

Bago ito ay nakunan naman ng bidyo ng mga estudyante ng Poly- 
technic University of the Philippines (PUP) ang porum na ginawa rin 
ng AFP doon. Nabulabog din ang palabas ng AFP nang pabulaanan 
ng mga lider estudyanteng nakikinig ang mga paratang ng militar. 

Senador Madrigal umapela 
sa UN kaugnay 
sa Anti-Terrorism Act 


PORMAL na hiniling ni Sen. Ana 
Consuelo "Jamby" Madrigal ang in- 
terbensyon ng United Nations kaug- 
nay sa pagsasabatas ng anti-mama- 
mayan at pasistang Anti-Terrorism 
Law. Ang batas na ito ay pinirmahan 
ni Gloria Arroyo noong Marso 6. 

Ayon sa senador, gagamitin la- 
mang ng rehimeng US-Arroyo ang 
Anti-Terrorism Law na ngayo'y 
pinangalanan nang Human Security 
Act laban sa mamamayan. Gamit 
ang batas na ito, maaaring umiral 
ang sitwasyong animo'y nakapaila- 
lim sa batas militar ang bansa. Ka- 
bilang sa pinakamasasahol na pro- 
bisyon ng naturang panukala ang 
wiretapping, warrantless arrest, 
pagkontrol sa bank account at iba 
pa laban sa mga pinaghihinalaan. 

Ipinaabot din ni Senator Madri- 
gal ang kanyang pagtutol sa natu- 
rang batas kay UN Special Rappor- 
teur Philip Alston noong nasa ban- 
sa ito. Magpapadala din ng apela si 
Madrigal sa United Nations High 
Commissioner on Human Rights sa 
Geneva at sa Special Rapporteur ni- 
to para sa proteksyon at promo- 
syon ng karapatang-tao. 

Matatandaang isa si Madrigal sa 
mga senador (kasama si Sen. Mar 
Roxas) na bumoto laban sa Anti- 
Terrorism Bill sa Senado. 

Mula't sapul, tutol na si Senator 
Madrigal sa Anti-Terrorism Bill. 
Noong Oktubre 2006, ipinatawag 
niya ang International Parliamen- 
tarians Caucus on Human Rights in 
the Philippines upang hilingin ang 
kanilang suporta sa pagharang sa 
noo'y panukala pa lamang. 

Personal din niyang kinausap 
ang mga obispo ng Catholic Bishops 
Conference of the Philippines kaug- 
nay nito. 

Puspusang labanan ang mga pasistang 
opensiba ng rehimeng Arroyo 


ilit na itinatago ni Arroyo at 
p:: kanyang mga kriminal na 

alipures ang kanilang duguang 
kamay sa harap ng malawakang 
pagkundena sa loob at labas ng 
bansa sa mga ekstrahudisyal na pa- 
mamaslang at pagdukot sa mga ak- 
tibista at iba pang kumakalaban sa 
kanyang rehimen. Saman- 
tala, habang itinatang- 
gi ng militar na sila ang 
nasa likod ng pamamas- 
lang, patuloy naman ni- 
lang binibigyang-katwiran 
ang mga atake sa mga 
progresibong pwersa sa pau- 
lit-ulit na pagsabing si- 
la'y mga “komunista” A 
at “kaaway ng estado.” 

Higit pa nga- 
yong pinapas- Mb A 
pasan ang pa- SIY 
sistang panunu- 
pil at paglalatag ng pasis- 
tang makinarya ng estado. 
Nais ni Arroyo na lahatang- 
panig na gapiin ang mga demokra- 
tiko at progresibong pwersa, supilin 
ang mga pagtutol at lipulin ang la- 
hat ng humahamon sa kanyang ka- 
pangyarihan. 
Mula pa nang maluklok sa po- 


y 


Mga tampok 
sa isyung ito... 


o? WAG í 


AFP ang nasa likod 
ng pamamaslang— 


Melo, Alston PAHINA 5 


der ang bogus, bulok at mapaniil 
na rehimen, inilarga na nito ang 
"todo-todong gera” laban sa mga 
rebolusyonaryo at progresibong 
pwersa. Inilunsad nito noong 2001 
ang Oplan Bantay Laya (OBL), 
isang planong “counter-insurgency” 

na kinatatampukan ng pagtugis at 
pagpatay sa mga lider at myembro 
ng ligal na demokratikong kilusan 
at mga pinagsususpetsahang su- 
musuporta sa rebolusyon. Sa harap 
ng patuloy pa ring paglakas ng re- 
bolusyonaryong kilusan at pagtu- 
tol sa rehimen, lalo nitong pinaba- 
ngis ang bagong bersyon ng 
N OBL at pinaigting ang kampa- 
nya ng pampulitikang pama- 
maslang. 

Kinastigo ng Alston 
Mission ang rehimeng 
Arroyo sa pagbabansag 
nitong “kaaway ng es- 
tado” ang mga ligal na 
progresibong pwersa, at ini- 

ugnay iyon sa 
nagaganap na pa- 
mamaslang sa 
U/ maa aktibista. Sa ka- 
bila nito, patuloy si Ar- 
royo at kanyang mga upisyal 
sa gayong pagbabansag. 
Ang mga armadong 


ke? | 
F TR N / tauhan ng AFP at PNP ay 


AA 


pO? 


Mga tagumpay ng 
kilusang kababaihan 
PAHINA 8 


ipinaiilalim sa pang-ideo- 
lohiya at pampulitikang in- 
doktrinasyong isinasagawa ng 
mga punong pasista at gurong kle- 
riko-pasista ng Malakanyang at AFP. 


Ilitaw at palayain 
si Leo Velasco 
PAHINA 10 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


